Περισσότερες πληροφορίες σχετικά με τη χρήση της σύνδεσης στο Internet

Το λογισμικό HP χρησιμοποιεί σύνδεση στο Internet:
•	για την ενημέρωση λογισμικού και λειτουργιών
•	για την αποτροπή προβλημάτων
•	για την παροχή υποστήριξης

Το λογισμικό HP σας προσφέρει την επιλογή να ειδοποιηθείτε προτού πραγματοποιηθεί σύνδεση στο Ιnternet. Επίσης, μπορείτε να επιλέξετε αν θέλετε να εγκατασταθούν ορισμένα στοιχεία. 

Η HP έχει δεσμευτεί να προστατεύσει το απόρρητό σας και την ακεραιότητα του υπολογιστή σας, ιδιαίτερα όταν χρησιμοποιείτε σύνδεση στο Internet. Τα δεδομένα που μεταβιβάζει η HP από τον υπολογιστή σας θα χρησιμοποιηθούν για να προσδιοριστεί αν χρειάζονται τυχόν ενημερώσεις και για να αντιστοιχιστούν οι πληροφορίες που παρέχονται με τον τρόπο με τον οποίο μπορείτε να χρησιμοποιήσετε τα προϊόντα της HP. Δεν θα γίνει συλλογή του ονόματος, τη διεύθυνσης ή της διεύθυνσης e-mail σας χωρίς την έγκρισή σας.

Ορισμένα δεδομένα μπορεί να χρησιμοποιηθούν σε ανώνυμη ή/και συγκεντρωτική μορφή για δοθεί η δυνατότητα στην HP να βελτιώσει την ποιότητα των προϊόντων και των υπηρεσιών της. Αυτά τα δεδομένα ενδέχεται να μεταφερθούν σε νομικό πρόσωπο της HP το οποίο μπορεί να βρίσκεται στο εξωτερικό.

Η διεύθυνση IP του υπολογιστή από όπου γίνεται η αποστολή θα χρησιμοποιηθεί μόνο για την ενεργοποίηση ασφαλούς σύνδεσης στο Internet.

Εφαρμογές λογισμικού HP που χρησιμοποιούν σύνδεση στο Internet

Όλο το λογισμικό που έχει εγκατασταθεί διέπεται από τη Δήλωση απορρήτου της HP, η οποία βρίσκεται στη διεύθυνση www.hp.com/go/privacy. Όλα τα δεδομένα που συλλέγονται προστατεύονται σύμφωνα με τις αρχές της συγκεκριμένης πολιτικής. Η HP σέβεται το απόρρητο των πελατών της. Αυτή η ειδοποίηση παρέχεται σύμφωνα με τη Δήλωση απορρήτου της HP και το διεθνές δίκαιο.

Έχετε υπόψη ότι ορισμένες από τις ακόλουθες εφαρμογές λογισμικού ενδέχεται να μην περιλαμβάνονται με όλα τα προϊόντα. 

Δήλωση προϊόντος HP
Από προεπιλογή, η Δήλωση προϊόντος HP αρχίζει αυτόματα μετά την ολοκλήρωση της εγκατάστασης του λογισμικού. Για να ενεργοποιηθεί αυτή η αυτόματη δήλωση προϊόντος, το λογισμικό συλλέγει τις ακόλουθες πληροφορίες σχετικά με το προϊόν και τον υπολογιστή που διαθέτετε:
•	αριθμό/όνομα/σειρά μοντέλου προϊόντος
•	Αριθμό σειράς
•	λειτουργικό σύστημα υπολογιστή
•	γλώσσα και τοπικές ρυθμίσεις συστήματος
•	κωδικό σέρβις προϊόντος

Το λογισμικό θα συνδεθεί στην τοποθεσία ηλεκτρονικής δήλωσης προϊόντος για το προϊόν της HP που διαθέτετε και, στη συνέχεια, θα μεταβιβάσει αυτές τις πληροφορίες, επιτρέποντας μια πιο εύκολη διαδικασία δήλωσης προϊόντος. 

Για να μην επιτρέψετε την εκτέλεση και τη σύνδεση της Δήλωσης προϊόντος HP στο Internet, καταργήστε την επιλογή “Καταχώρηση του προϊόντος αυτού στην HP”, στο τέλος της εγκατάστασης του λογισμικού.

Ενημέρωση HP
Το μη ενημερωμένο λογισμικό μπορεί μερικές φορές να παρεμποδίσει την εγκατάσταση ή την απόδοση του προϊόντος. Η Ενημέρωση HP πραγματοποιεί τακτικά ελέγχους για ενημερώσεις λογισμικού και σας ενημερώνει για την ύπαρξη νέου λογισμικού όταν είναι διαθέσιμο. Επίσης, προσφέρει άμεση λήψη και αυτόματη εγκατάσταση. Η Ενημέρωση HP σας βοηθάει να διατηρείτε ενημερωμένο το λογισμικό HP εύκολα, τόσο στον εκτυπωτή HP όσο και στον υπολογιστή σας.

Συνήθεις ερωτήσεις σχετικά με την Ενημέρωση HP

Γιατί είναι σημαντικές οι ενημερώσεις;
Το μη ενημερωμένο λογισμικό μπορεί μερικές φορές να παρεμποδίσει την εγκατάσταση ή την απόδοση του προϊόντος. Όταν το λογισμικό HP διατηρείται ενημερωμένο μπορεί να αποτραπεί η εμφάνιση προβλημάτων ή μπορεί να βρείτε λύσεις πιο εύκολα αν προκύψουν προβλήματα, λύσεις όπως καθοδηγούμενη βοήθεια και έγγραφα υποστήριξης. 

Τι δεδομένα μεταβιβάζονται προκειμένου να γίνεται αυτόματος έλεγχος για ενημερώσεις;
Η Ενημέρωση HP συλλέγει και μοιράζεται τις ακόλουθες πληροφορίες:
•	όνομα λειτουργικού συστήματος
•	ρύθμιση χώρας/περιοχής
•	ρύθμιση γλώσσας
•	λίστα των συνδεδεμένων εκτυπωτών HP
•	λίστα των συνδεδεμένων συσκευών USB HP
•	λίστα των συσκευών απεικόνισης HP
•	αριθμό των λήψεων λογισμικού HP που επιχειρήθηκαν και εκείνων που εγκαταστάθηκαν με επιτυχία

Για να βελτιωθεί το πρόγραμμα Ενημέρωση HP, αυτό συλλέγει επίσης αρχεία καταγραφής που δημιουργήθηκαν κατά τις λήψεις και εγκαταστάσεις λογισμικού HP. Αυτές οι πληροφορίες χρησιμοποιούνται για να βελτιωθεί η επιτυχία μελλοντικών ενημερώσεων. Οι χρήστες έχουν την επιλογή να δουν τις πληροφορίες στα αρχεία καταγραφής και να εγκρίνουν τη μεταβίβαση. Αυτά τα δεδομένα παρακολουθούνται ανώνυμα. Δεν επισυνάπτονται μοναδικά αναγνωριστικά στα δεδομένα πελατών από την Ενημέρωση HP.

Γίνεται αυτόματη λήψη και εγκατάσταση των ενημερώσεων;
Αφού επιτρέψετε να γίνεται έλεγχος για ενημερώσεις, ενδέχεται να γίνεται λήψη και εγκατάσταση ορισμένων μικρών, κρίσιμων ενημερώσεων χωρίς ειδοποίηση, αλλά μόνο εκείνων που επιτρέπουν τη σωστή λειτουργία του υπάρχοντος εγκατεστημένου λογισμικού. Συνήθως, θα ειδοποιήστε όταν υπάρχουν διαθέσιμες ενημερώσεις και θα σας δίνεται η δυνατότητα να επιλέγετε το λογισμικό προς λήψη και εγκατάσταση.

Πόσο συχνά γίνεται έλεγχος του λογισμικού για ενημερώσεις;
Η προεπιλεγμένη ρύθμιση της Ενημέρωσης HP είναι να γίνεται έλεγχος για ενημερώσεις σε εβδομαδιαία βάση. Ωστόσο, μπορείτε να αλλάξετε αυτήν τη συχνότητα, μεταβαίνοντας στην Ενημέρωση HP από το μενού έναρξης.

Πόσο κοστίζουν οι ενημερώσεις;
Για τις ενημερώσεις λογισμικού HP δεν υπάρχει χρέωση από την HP. Όμως ο υπολογιστής σας πρέπει να είναι συνδεδεμένος στο Internet προκειμένου η Ενημέρωση HP να πραγματοποιεί λήψη και εγκατάσταση ενημερώσεων λογισμικού HP. Το κόστος της σύνδεσής σας στο Internet εξαρτάται από την Υπηρεσία παροχής Internet (ISP) που διαθέτετε. Η λήψη ενημερώσεων λογισμικού HP γίνεται χωρίς επιπλέον κόστος σε σχέση με οποιαδήποτε άλλη δραστηριότητα στο Internet που πραγματοποιείτε ή σας ανήκε, όπως ή ανάγνωση e-mail ή η περιήγηση στο Web.

Πώς προστατεύει η HP το απόρρητό μου;
Η Ενημέρωση HP δεν συλλέγει το όνομα, τη διεύθυνση ή τη διεύθυνση e-mail σας. Η διεύθυνση IP του υπολογιστή σας χρησιμοποιείται μόνο για την ενεργοποίηση ασφαλούς σύνδεσης στο Internet. Η Ενημέρωση HP αποφεύγει τη δημιουργία οποιουδήποτε μοναδικού αναγνωριστικού που μπορεί να χρησιμοποιηθεί για την αναγνώριση της ταυτότητάς σας ή του υπολογιστή σας.

Πρόγραμμα συμμετοχής πελατών HP/ Μελέτη βελτίωσης προϊόντων HP
Εάν συμφωνήσετε να εγκατασταθεί το λογισμικό για το Πρόγραμμα συμμετοχής πελατών HP/Μελέτη βελτίωσης προϊόντων HP, θα σας δοθεί η ευκαιρία στο μέλλον να συμμετάσχετε στο Πρόγραμμα συμμετοχής πελατών HP/Μελέτη βελτίωσης προϊόντων HP. Αυτό το πρόγραμμα είναι εθελοντικό. Παρέχονται περισσότερες πληροφορίες όταν σας ζητηθεί από το λογισμικό να συμμετάσχετε.

Αν συμφωνήσετε να συμμετάσχετε, το λογισμικό ενδέχεται να συνδέεται περιστασιακά με την HP όταν είστε συνδεδεμένοι στο Internet για να μεταβιβάσει τους ακόλουθους τύπους δεδομένων (με την άδειά σας):  
•	πληροφορίες σχετικά με τον υπολογιστή σας, όπως το λειτουργικό σύστημα, το μέγεθος της μνήμης, η περιοχή, η γλώσσα και η διεύθυνση IP
•	πληροφορίες σχετικά με τα προϊόντα HP που διαθέτετε, όπως το μοντέλο του προϊόντος και ο αριθμός σειράς
•	πληροφορίες σχετικά με τον τρόπο χρήσης του προϊόντος HP που έχετε, όπως ο αριθμός των εκτυπωμένων σελίδων, η λειτουργία εκτύπωσης, τα πολυμέσα, η μάρκα του μελανιού και του γραφίτη και οι τύπου των εκτυπωμένων αρχείων.
•	πρόσθετες τεχνικές πληροφορίες που διαφέρουν ανάλογα με το προϊόν

Οι πληροφορίες που συλλέγονται χρησιμοποιούνται ανώνυμα και συγκεντρωτικά. Αυτή η μεταβίβαση θα έχει ασήμαντη επίδραση στην ταχύτητα επεξεργασίας και σύνδεσης. Η HP μπορεί να χρησιμοποιήσει αυτές τις πληροφορίες για το σχεδιασμό καλύτερων προϊόντων.

Αγορά αναλωσίμων HP
Όταν η σύνδεση “Ηλεκτρονική αγορά” έχει επιλεγεί από το λογισμικό, οι ακόλουθες πληροφορίες συλλέγονται και αποστέλλονται στην HP:
•	θέση 
•	γλώσσα
•	αριθμός μοντέλου εκτυπωτή

HP ePrintCenter
Ένα εικονίδιο ("συντόμευση") που παρέχει μια σύνδεση στο HP ePrintCenter μέσω του Internet ενδέχεται να αντικατασταθεί στην επιφάνεια εργασίας σας (μπορεί να μην είναι διαθέσιμο ή να μην είναι εγκατεστημένο σε ορισμένους εκτυπωτές HP). Αν έχετε έναν εκτυπωτή συνδεδεμένο στο Internet που υποστηρίζει τις υπηρεσίες Web HP ePrint, το HP ePrintCenter σάς δίνει τη δυνατότητα να βλέπετε την κατάσταση του εκτυπωτή, να προσθέτετε και να καταργείτε εφαρμογές εκτύπωσης και να διαχειρίζεστε τις ρυθμίσεις του ePrint και το ιστορικό εργασιών από οποιοδήποτε πρόγραμμα περιήγησης Web στο σπίτι ή εν κινήσει.
 
Όταν μεταβαίνετε στο HP ePrintCenter μέσω Internet, ενδέχεται να αποστέλλονται τα ακόλουθα δεδομένα από τον υπολογιστή σας για τη βελτίωση της συνολικής εμπειρίας σας και την αυτόματη προσυμπλήρωση ρυθμίσεων:
•	θέση (τρέχουσα ρύθμιση υπολογιστή)
•	γλώσσα (τρέχουσα ρύθμιση υπολογιστή)
•	αριθμός μοντέλου εκτυπωτή 

Σε καμία περίπτωση δεν θα γίνεται συλλογή ή μεταβίβαση αναγνωρίσιμων πληροφοριών.
Το εικονίδιο του HP ePrintCenter ("συντόμευση") μπορεί να καταργηθεί από την επιφάνεια εργασίας με μεταφορά στον "Κάδο ανακύκλωσης" της επιφάνειας εργασίας ή με δεξιό κλικ στο εικονίδιο και επιλέγοντας "Διαγραφή". 

Γραμμή εργαλείων MSN HP
Η Γραμμή εργαλείων MSN HP μπορεί να εγκατασταθεί στον υπολογιστή σας. Η Γραμμή εργαλείων MSN HP παρέχει μια απευθείας σύνδεση στους πόρους της HP, για ειδικές προσφορές και δυνατότητες στο Web. Αφού εγκατασταθεί η Γραμμή εργαλείων MSN HP, μπορεί να συνδεθεί στο Internet για να παρέχει λειτουργίες και να πραγματοποιεί έλεγχο για ενημερώσεις. 

Για περισσότερες πληροφορίες σχετικά με τη Γραμμή εργαλείων MSN, συμπεριλαμβανομένων ενημερώσεων, λεπτομερειών και της συμφωνίας άδειας χρήσης τελικού χρήστη της Microsoft και της πολιτικής απορρήτου, μεταβείτε στη διεύθυνση http://privacy.microsoft.com/en-us/default.mspx.

Για να μην επιτρέψετε την εγκατάσταση της Γραμμής εργαλείων MSN HP στον υπολογιστή σας, καταργήστε την επιλογή “Γραμμή εργαλείων εκτύπωσης HP Microsof”, στο τέλος της εγκατάστασης του λογισμικού.  

Coupons.com
Στον υπολογιστή σας ενδέχεται να εγκατασταθεί λογισμικό από την Coupons, Inc. Αυτό το λογισμικό σας επιτρέπει να εκτυπώνετε κουπόνια κατασκευαστών από το Internet, κουπόνια που μπορούν να χρησιμοποιηθούν για να λαμβάνετε εκπτώσεις σε καταστήματα λιανικής πώλησης. Ως μέρος της εγκατάστασης αυτού του λογισμικού, ενδέχεται να γίνει λήψη ενός αναγνωριστικού στον υπολογιστή σας από το Internet για σκοπούς καταχώρησης και για τη σωστή λειτουργία του λογισμικού. 

Όταν χρησιμοποιείται για πρώτη φορά, το λογισμικό της Coupons, Inc. πραγματοποιεί σύνδεση με την τοποθεσία Web Coupons.com (http://www.coupons.com), όπου θα πρέπει να διαβάσετε και να αποδεχτείτε τη συμφωνία άδειας χρήσης τελικού χρήστη της Coupons.com, προκειμένου να ενεργοποιηθεί το λογισμικό και να είναι δυνατή η εκτύπωση κουπονιών κατασκευαστών από το Internet. Αφού ενεργοποιηθεί, το λογισμικό εκτύπωσης κουπονιών Coupons.com μπορεί να συνδέεται κατά διαστήματα στο Internet για έλεγχο και λήψη ενημερώσεων. 
 
Για περισσότερες πληροφορίες σχετικά με το λογισμικό Coupons.com, συμπεριλαμβανομένων της συμφωνίας άδειας χρήσης τελικού χρήστη Coupons.com και της πολιτικής απορρήτου, μεταβείτε στη διεύθυνση http://www.coupons.com.

Για να μην επιτρέψετε την εγκατάσταση του λογισμικού Coupons.com στον υπολογιστή σας, ενεργοποιήστε την επιλογή εγκατάστασης που σας επιτρέπει την προσαρμογή της εγκατάστασης λογισμικού και καταργήστε την επιλογή Coupons.com από τη λίστα του λογισμικού προς εγκατάσταση.